Legal Document

Category: 8

Text:
22α.ΝΟΜΟΘΕΤ. ΔΙΑΤΑΓΜΑ υπ’ αριθ. 2487 της 23 Ιουλ./1 Αυγ. 1953 Περί απονομής συντάξεως των υπαλλήλων του Οργανισμού Δημοσίας Αντιλήψεως Ζακύνθου. Άρθρ.1.-1.Οι τακτικοί διοικητικοί υπάλληλοι του Οργανισμού Δημοσίας Αντιλήψεως Ζακύνθου (Ο.Δ.Α.Ζ.) και αι οικογένειαι τούτων δικαιούνται συντάξεως υφ’ ους γενικούς όρους αποκτώσι το δικαίωμα τούτο και οι τακτικοί δημόσιοι πολιτικοί υπάλληλοι και αι οικογένειαι αυτών. (Αντί για τη σελ. 85(α) Σελ. 85(β) Τεύχος 739- Σελ. 77 Πολιτικές και Στρατιωτικές Συντάξεις 29.Β.α.20-22α 2.Αι ισχύουσαι εκάστοτε δια τους τακτικούς δημοσίους πολιτικούς υπαλλήλους διατάξεις περί του ποσού των συντάξεων, της αναγνωρίσεως τούτων, του συνταξίμου μισθού, της παραγραφής και απωλείας του δικαιώματος των συντάξεων και της πληρωμής αυτών, εφαρμόζονται αναλόγως και δια τας περί ων η προηγουμένη παράγραφος συντάξεις. Άρθρ.2.-1.Ως συντάξιμος θεωρείται η υπηρεσία των περί ων η παρ. 1 του προηγουμένου άρθρου υπαλλήλων από της ισχύος του Νόμ. 6302/1934, αφ’ ης ο οργανισμός ανεγνωρίσθη ως Νομικόν πρόσωπον δημοσίου δικαίου. 2.Ως συντάξιμος επίσης υπηρεσία προσμετρουμένη εις την κατά την προηγουμένην παράγραφον τοιαύτην, θεωρείται και η προ του Νόμ. 6302/1934 διανυθείσα υπηρεσία εις τα υπό την διοίκησιν του οργανισμού υπαχθέντα, δυνάμει του Νόμου τούτου, φιλανθρωπικά Ιδρύματα. Η υπηρεσία αύτη δεν δύναται να υπολογισθή ως συντάξιμος προ της συμπληρώσεως δεκαετούς τουλάχιστον τοιαύτης της παρ. 1, εξαιρέσει της περιπτώσεως του θανάτου του υπαλλήλου εν υπηρεσία, ή της απολύσεώς του λόγω καταργήσεως θέσεως ή λόγω σωματικής ή διανοητικής ανικανότητος οφειλομένης εις την υπηρεσίαν. 3.Αι κατά τας προηγουμένας παραγράφους υπηρεσίαι θεωρούνται πραγματικαί κατά την έννοιαν της παρ. 2 του άρθρ. 11 του Α.Ν. 1854/51 και υπολογίζονται συμφώνως προς τα εν παρ. 1 και 2 του άρθρ. 14 του αυτού Α. Νόμου οριζόμενα. 4.Ως όριον ηλικίας δια τον τερματισμόν της ης η παρ. 1 του παρόντος άρθρου υπηρεσίας θεωρείται το 65ον έτος συμπεπληρωμένον. Άρθρ.3.-1.Εις τας διατάξεις του παρόντος νόμου και εφ’ όσον πληρούνται οι όροι αυτού, υπάγονται και οι προ της ισχύος του αποχωρήσαντες οπωσδήποτε της υπηρεσίας τακτικοί υπάλληλοι του Ο.Δ.Α.Ζ. και οι οικογένειαι αυτών, η καταβολή όμως της συντάξεως τούτων άρχεται από της ισχύος του παρόντος. 2.Δια τας θήλεις υπαλλήλους του Ο.Δ.Α.Ζ. τας απομακρυνθείσας εκ της υπηρεσίας προς της ισχύος του παρόντος, εφαρμόζονται αι περί πολιτικών συντάξεων διατάξεις, αι ισχύουσαι κατά τον χρόνον της απομακρύνσεώς των εκ του Ο.Δ.Α.Ζ. Άρθρ.4.-1.Επί των αποδοχών των τακτικών υπαλλήλων του Ο.Δ.Α.Ζ. ενεργείται από της ισχύος του παρόντος κράτησις υπέρ του Ο.Δ.Α.Ζ. κατά ποσοστόν ίσον προς το εκάστοτε δια τους δημοσίους υπαλλήλους καθοριζόμενον. Ομοία κράτησις ενεργείται και επί των δυνάμει του παρόντος κανονιζομένων συντάξεων κατά ποσοστόν ίσον προς το εκάστοτε δια τα συντάξεις των τακτικών δημοσίων υπαλλήλων οριζόμενον. Σελ. 86(β) Τεύχος 739-Σελ. 78 2.Δια την προς της ισχύος του παρόντος διανυθείσαν υπηρεσίαν την αναγνωριζομένην κατά τ’ ανωτέρω ως συντάξιμον καταβάλλονται υπέρ του Ο.Δ.Α.Ζ. κρατήσεις, το ποσόν των οποίων και ο τρόπος της συντάξεώς των ορισθήσονται μετά γνώμην του Διοικητικού Συμβουλίου του Ο.Δ.Α.Ζ. δι’ αποφάσεως των Υπουργών Οικονομικών και Κοινωνικής Προνοίας δημοσιευομένης εις την Εφημερίδα της Κυβερνήσεως. Άρθρ.5.-1.Αι κατά τον παρόντα Νόμον συντάξεις καταβάλλονται υπέρ του Ο.Δ.Α.Ζ. κανονίζονται δε παρά του Ελεγκτικού Συνεδρίου, εφαρμοζομένων εν τω κανονισμώ τούτω των διατάξεων του Οργανισμού του Ελεγκτικού Συνεδρίου. 2.Ο Υπουργός της Κοινωνικής Προνοίας απονέμει τας παρά του Ελεγκτικού Συνεδρίου κανονιζομένας συντάξεις και εκδίδει τα συνταξιοδοτικά διπλώματα, εφαρμοζομένων αναλόγως των διατάξεων των άρθρ. 67, 68 και 69 του Α.Ν. 1854/1951. 29.Β.α.22α Πολιτικές και Στρατιωτικές Συντάξεις